নবুওয়াতপ্রান্তির পরবর্তী ১৩ বছরের মক্কা জীবনে আল্লাহর একত্ববাদ প্রচারের জন্য সর্বোচ্চ চেষ্টা চালান আল্লাহর রাসূল। তিনি তাঁর পরিবারের সব ধন-সম্পদ আল্লাহর রাস্তায় খরচ করেন এবং দ্বীন প্রচারের প্রতিটি সুযোগ কাজে লাগান। তাঁর আহ্বানে সাড়া দিয়ে পুরুষদের মধ্যে হযরত আলী (আ.) সবার আগে ইসলাম গ্রহণ করেন। এ সময় আলী বয়সে ছিলেন একজন কিশোর মাত্র। রাসূলুল্লাহ (সা.) হযরত আলীর সামনে ইসলামের বাণী শোনানো মাত্র তিনি রাসূলের হাতে নিজের হাত সঁপে দিয়ে বলে ওঠেন: “আশহাদু আল্লাইলাহা ইল্লাল্লাহু ওয়াশহাদু আন্না মুহাম্মাদান আবদুহু ওয়া রাসূলুহ।” শাহাদাতের আগ মুহূর্ত পর্যন্ত হযরত আলী (আ.) কালেমায়ে শাহাদাতের এই বাণীর ওপর অটল ও অবিচল ছিলেন। তিনি ইসলাম গ্রহণের পর আল্লাহর রাসূল, বিবি খাদিজা ও হযরত আলী- এই তিনজনকে নিয়ে মক্কায় প্রথম ইসলামি সমাজ প্রতিষ্ঠিত হয়।